
EODOPEN ali »E-knjige po naročilu – odpiranje dostopa evropskim uporabnikom spleta« je štirileten projekt, ki ga sofinancira Evropska komisija v okviru programa Ustvarjalna Evropa. Namen projekta je neposredno sodelovanje z nacionalnimi, regionalnimi in lokalnimi skupnostmi pri izboru gradiva 20. in 21. stoletja za digitalizacijo. Države partnerice projekta so Avstrija, Češka, Estonija, Litva, Madžarska, Nemčija, Poljska, Portugalska, Slovaška, Slovenija in Švedska.

Cilji projekta EODOPEN, ki bodo prispevali k nadgradnji storitve »EOD – e-knjige po naročilu«, so: 
- Ustvariti 15 000 enot digitalno dostopnih publikacij iz 20. in 21. stoletja. 
- Ponuditi digitalizirano gradivo v različnih oblikah, ki so dostopne uporabnikom mobilnih naprav (predvsem mladim) in slepim ter slabovidnim osebam.
- V mednarodni strokovni skupnosti razširjati najboljše prakse za pridobivanje avtorskih pravic.

Narodna in univerzitetna knjižnica (NUK), ki v okviru projekta vodi enega od delovnih sklopov, je na spletni strani pripravila obrazec za sprejemanje predlogov za digitalizacijo gradiva iz kataloga NUK. Zbrani predlogi bodo usmerjali izbor gradiva za digitalizacijo ter razvoj modela za pridobivanje avtorskih pravic za digitalizacijo publikacij 20. in 21. stoletja. 
Povezava do obrazca: https://www.nuk.uni-lj.si/storitve/eodopen

Dodatne informacije:
- Dr. Alenka Kavčič Čolić, vodja Oddelka za raziskave
alenka.kavcic@nuk.uni-lj.si
- Tina Glavič, samostojna strokovna sodelavka, Oddelek za raziskave
tina.glavic@nuk.uni-lj.si
- Andreja Hari, samostojna strokovna sodelavka, Oddelek za raziskave
andreja.hari@nuk.uni-lj.si

